พ.ต.ท.ทักษิณว่า "เมื่อผมเข้ามาซื้อกิจการสโมสรฟุตบอลแมนเชสเตอร์ ซิตี้ เมื่อปีที่แล้ว ผมได้ประกาศอย่างชัดเจนว่า ผมมีแผนการสองระดับ ในขั้นแรก คือ การลงทุนทั้งเวลาและเงินกับทีมผู้บริหารและผู้เล่นชุดใหม่โดยมีเป้าหมายที่จะพัฒนาให้ทีมของเราเป็นหนึ่งในสี่ทีมชั้นนำของพรีเมียร์ลีกภายในปี 2010 และเราก็มีแผนขั้นที่สองที่จะพัฒนาและรีแบรนด์ของสโมสรใหม่ เพื่อให้ "ซิตี้" กลายเป็นสโมสรฟุตบอลในระดับสากลและเปิดเข้าสู่ตลาดใหม่ๆ"พ.ต.ท.ทักษิณยังให้สัมภาษณ์ต่อด้วยว่า "หลังจากที่ผมพอใจในระดับหนึ่งกับผลงานที่ผ่านมาว่า เรามีความก้าวหน้าพอสมควรที่จะบรรลุวัตถุประสงค์แรกของเรา ผมตระหนักได้ว่าวิธีที่ดีที่สุดในการขยายศักยภาพของแบรนด์ของ "ซิตี้" และการเข้าสู่ตลาดใหม่ๆ โดยเฉพาะในภูมิภาคตะวันออกกลาง ซึ่งมีความมั่งคั่งมากนั้น ก็ด้วยการเข้าร่วมเป็นพันธมิตรกับกลุ่มทุนที่มีศักยภาพสูงในด้านการพัฒนาและการลงทุน ผู้ซึ่งเข้าใจและยอมรับวิสัยทัศน์และความทะเยอทะยานเชิงธุรกิจระดับโลกของ "ซิตี้" ด้วยสิ่งนี้เองทำให้ผมได้ติดต่อกับอาบูดาบี ยูไนเต็ดกรุ๊ป และได้พบกับผู้แทนของเขา คือ ดร.สุไลมาน อัล ฟาฮิม ซึ่งเป็นซุปเปอร์สตาร์ของอาบูดาบี ที่มีความเก่งกาจมากในด้านการลงทุนระหว่างประเทศและการพัฒนาแบรนด์ทางการค้าใหม่ๆในส่วนอื่นเราได้มีการประชุมหารือร่วมกันอย่างน่าสนใจในเรื่องของการกำหนดเป้าหมายและคุณค่าในการดำเนินงานร่วมกัน ซึ่งผมพอใจมาก และดังนั้นผมจึงมีความเห็นว่าการที่ได้กลุ่มอาบูดาบี ยูไนเต็ดกรุ๊ป มาเป็นพาร์ทเนอร์ของเราในครั้งนี้ เป็นสิ่งที่เหมาะสมที่สุด"
ใครคือซุปเปอร์สตาร์ของอาบูดาบี ยูไนเต็ดกรุ๊ป 
ดร.สุไลมาน อัล ฟาฮิม